《大人按部过云安下岩留小诗命同赋》
宋代·郭明复

道人昔日来开山，山鬼悔泣门不关。
一时梵宇借岩麓，千载绝景归人间。
松萝郁勃树旌纛，水泉丁东鸣佩环。
两苏寂寞涪翁死，杖屦谁与同跻攀。

作者简介：郭明复，字中行，成都（今属四川）人。印子。孝宗隆兴元年（一一六三）进士（《容斋三笔》卷六）。淳熙四年，入成都帅范成大幕。六年，召为敕令所删定官（《宋会要辑稿》刑法一之五二）。尝知崇庆府。事见《吴船录》卷上。今录诗三首。